潘文鐸

潘文鐸（），字左階，廣州駐防京城鑲白旗漢軍陳應麟佐領下人，繙譯進士。

履歷 
 同治九年，中式庚午科繙譯舉人
 同治十年，中式繙譯會試第四名，以主事 籤分工部行走，呈請改歸進士知縣原班候選。
 光緒元年七月，經惠陵工程大臣翁同龢奏派到工，因隨辦出力奏保以知縣本班儘先選用，旋復奏保選缺後以直隸州知州在任遇缺前先補用。
 光緒八年五月㨂發奉天知縣，八月到奉差委。
 光緒九年十二月，署復州知州，光緒十年五月解任。
 光緒十三年閏四月，署開原縣知縣，光緒十四年二月解任。
 光緒十六年九月，補安東縣知縣，光緒十七年二月到任
 光緒十七年六月，在山東賑捐局報捐花翎
 光緒十七年十二月，調署海城縣事，光緒十八年正月接任，光緒十九年二月因親老禀請終養，隨即交卸回旗。

 光緒二十二年五月，經安徽巡撫福潤奏調隨辦清賦事宜，八月到皖，經吉林將軍延茂調赴吉林差遣因親老礙難偕行，仍留皖省。光緒二十四年清賦事竣，銷差回旗。
 光緒二十九年二月終養事畢，在南洋順直賑捐三次案內捐升道員，指分廣東試用。

餘事 
刻有劉錫鴻《劉光祿遺稿》，此書是劉錫鴻在出使前寫給李鴻章、丁日昌等人的書信集和回國後的奏稿，收入《近代中國史料叢刊三編》第45輯

參考文獻

清朝奉天安東縣知縣
清朝海城縣知縣
清朝開原縣知縣
清朝復州知州
同治九年庚午科繙譯舉人
鑲白旗漢軍人